Nolikuma 5.pielikums

Atklāts konkurss
“Jelgavas valstspilsētas pašvaldības reprezentatīva sienas kalendāra “Jelgava 2027” izgatavošana un piegāde” 
identifikācijas Nr. JVP 2026/114/AK

LĪGUMS 
Par Jelgavas valstspilsētas pašvaldības reprezentatīva sienas kalendāra “Jelgava 2027” izgatavošanu un piegādi

Jelgavā	                                                                                              Datums skatāms laika zīmogā

Jelgavas valstspilsētas pašvaldības iestāde “Centrālā pārvalde”, reģistrācijas Nr.90000042516, juridiskā adrese: Lielā iela 11, Jelgava, LV-3001 (turpmāk – Pasūtītājs), Jelgavas valstspilsētas pašvaldības izpilddirektores Irinas Malahovskas personā, kura rīkojas saskaņā ar Jelgavas  valstspilsētas pašvaldības 2023. gada 23. februāra saistošajiem noteikumiem Nr. 23-1 “Jelgavas valstspilsētas pašvaldības nolikums”, no vienas puses, un  

 “_________”, reģistrācijas Nr._________, juridiskā adrese: _______ ______, LV-______, (turpmāk – Izpildītājs), valdes locekļa _______ personā, kurš darbojas uz statūtu pamata, no otras puses, abi kopā un katrs atsevišķi turpmāk – Līdzēji, pamatojoties uz atklāta konkursa “Jelgavas valstspilsētas pašvaldības reprezentatīva sienas kalendāra “Jelgava 2027” izgatavošanu un piegādi” identifikācijas Nr. JVP 2026/114/AK (turpmāk – Iepirkums), noslēdz šo līgumu (turpmāk– Līgums).

1. LĪGUMA PRIEKŠMETS UN DARBĪBAS LAIKS

1.1. Izpildītājs saskaņā ar Pasūtītāja pasūtījumu un atbilstoši Tehniskajai specifikācijai/Tehniskajam piedāvājumam (pielikumā) veic reprezentatīvā sienas kalendāra “Jelgava 2027” (turpmāk – Prece) izgatavošanu un piegādi (turpmāk – Pakalpojums).
1.2. Pasūtītājs apņemas nosūtīt Izpildītājam visus kalendāra izgatavošanai nepieciešamos informatīvos materiālus un fotoattēlus drukas failu veidā piecu darba dienu laikā no līguma noslēgšanas dienas uz Izpildītāja norādīto e-pastu. 
1.3. Izpildītājs izpilda Pakalpojumu tehniskajā specifikācijā noteiktajā apjomā ne vēlāk kā līdz 2026.gada ----------.
1.4. Izpildītājs apņemas saskaņot ar Pasūtītāju kalendāra digitālo pirmsdrukas failu un pilna apjoma paraugnovilkumu piecu darba dienu laikā no informatīvo materiālu un fotoattēlu drukas failu saņemšanas dienas. 
1.5. Pasūtītājs apņemas saskaņot ar Izpildītāju kalendāra digitālo pirmsdrukas failu un pilna apjoma paraugnovilkumu divu darba dienu laikā. 
1.6. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums ir spēkā līdz Pušu saistību pilnīgai izpildei. 
1.7. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem. 

2. LĪGUMA SUMMA UN NORĒĶINU KĀRTĪBA
2.1. Līguma summa ir ______________ euro (_________ euro un 00 centi) bez pievienotās vērtības nodokļa (turpmāk – PVN). Pievienotās vērtības nodoklis tiek aprēķināts un maksāts saskaņā ar normatīvajiem aktiem. 
2.2. Izpildītājs apņemas pārskaitīt 2.1.punktā noteikto Līguma summu uz Izpildītāja norādīto bankas kontu 10 (desmit) darba dienu laikā no dienas, pēc tam, kad Līdzēji vai to pilnvarotie pārstāvji ir parakstījuši Līgumā noteikto Pakalpojuma pieņemšanas - nodošanas aktu, kurš tiek parakstīts pēc Preces piegādes, pie nosacījuma, ka izpildīti visi Līguma nosacījumi par Preces piegādi un Izpildītājs ir iesniedzis rēķinu.
2.3. [bookmark: _Hlk185578138]Izpildītājs rēķinu sagatavo elektroniskā veidā un nosūta uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā). 
2.4. Rēķinā ir jānorāda šāda informācija
	Maksātājs
	Jelgavas valstspilsētas pašvaldības iestādes “Centrālā pārvalde” 

	Iepirkums 
	“Jelgavas valstspilsētas pašvaldības reprezentatīva sienas kalendāra “Jelgava 2027” izgatavošana un piegāde” identifikācijas Nr. JVP 2026/114/AK  

	Reģistrācijas Nr.
	90000042516

	Juridiskā adrese
	Lielā iela 11, Jelgava, LV-3001

	Banka
	A/s „SEB Banka” 

	Konts
	Konta Nr. LV44 UNLA 0008010130906



2.5. Ja Pasūtītājs neveic samaksu par Preci laikā, tad Pasūtītājs maksā līgumsodu 0,1% (viena desmitā daļa no procenta) apmērā no Līgumcenas, par katru nokavēto maksājuma dienu, bet kopsummā ne vairāk kā 10% (desmit procenti) no neizpildīto Līguma saistību vērtības. Pasūtītājs nemaksā līgumsodu, ja maksājums nav veikts no Pasūtītāja neatkarīgu iemeslu dēļ. 

3. LĪDZĒJU SAISTĪBAS
3.1. Izpildītājs piegādā preci uz adresi: Lielā iela 11, Jelgava, Latvija, LV-3001.   
3.2. Izpildītāja saistības: 
3.2.1. Izpildītājs apņemas sniegt Pakalpojumu Līgumā noteiktajā termiņā, apjomā un kvalitātē; 
3.2.2.  Izpildītājs apņemas veikt Pakalpojumu atbilstoši noteiktajiem tehniskajiem standartiem, ievērojot normatīvo aktu prasības; 
3.2.3.  Izpildītājs apņemas neveikt darbības, kas tieši vai netieši var radīt zaudējumus Pasūtītājam vai kaitēt tā interesēm; 
3.2.4. Izpildītājs apņemas Pakalpojuma izpildes rezultātā tapušos jebkāda veida materiālus nenodot trešajām personām bez Pasūtītāja rakstveida piekrišanas; 
3.2.5.  Izpildītājs apņemas pēc kvalitatīvas Pakalpojuma izpildes parakstīt pieņemšanas-nodošanas aktu un nosūtīt Pasūtītājam rēķinu.
3.2.6.  Izpildītājs atbild par apakšuzņēmēju veikto Līguma daļu. 
3.3. Pasūtītāja saistības:
3.3.1. Pasūtītājs apņemas veikt samaksu par kvalitatīvi un laikā sniegtu Pakalpojumu Līgumā noteiktajā termiņā un kārtībā.
3.3.2. Pasūtītājs apņemas sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Pakalpojuma izpildei nepieciešamajiem dokumentiem vai citiem materiāliem.
3.3.3. Pasūtītājs apņemas pieņemt Izpildītāja kvalitatīvi sniegto Pakalpojumu ar pieņemšanas-nodošanas aktu.
3.4. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju.
3.5. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001 un Vides pārvaldības sistēmas ISO standarta 14001 nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu. 
3.6. Ja Izpildītājs nav ievērojis tehniskajā specifikācijā, Līgumā vai normatīvajos aktos noteiktās prasības attiecībā uz Pakalpojuma sniegšanu, tad Līdzēju pilnvarotie pārstāvji nekavējoties, bet ne vēlāk kā 3 (trīs) darbdienu laikā sastāda un paraksta defektu aktu, kurā norāda sniegtā Pakalpojuma neatbilstību tehniskajai specifikācijai, Līgumam vai normatīvajiem aktiem. Defektu akts kļūst par Līguma neatņemamu sastāvdaļu. 
3.7. Konstatētie defekti Izpildītājam jānovērš par saviem līdzekļiem Pasūtītāja norādītajā termiņā, kas nav garāks par 10 (desmit) dienām no defektu akta sastādīšanas dienas. 
3.8. Ja Izpildītājs defektus nenovērš 10 (desmit) dienās no defektu akta sastādīšanas dienas,  Pasūtītājs no 11. (vienpadsmitās) dienas var aprēķināt Izpildītājam Līgumā noteikto līgumsodu 50,00 euro (piecdesmit euro un 00 centi) apmērā par katru nākamo nokavēto defekta novēršanas termiņa dienu, bet kopsummā ne vairāk kā 10% (desmit procenti) no Līgumcenas.
3.9. Gadījumā, ja defektu novēršana nav iespējama, Izpildītājs atlīdzina visus tādējādi Pasūtītājam nodarītos zaudējumus, un Pasūtītājam ir tiesības neapmaksāt noteikto Līgumcenu. 
3.10. Līdzēji savstarpēji ir atbildīgi par otrai pusei nodarītajiem zaudējumiem, ja tie radušies viena Līdzēja, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
3.11.  Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. 
3.12.  Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.

4. APAKŠUZŅĒMĒJI
4.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais apakšuzņēmējs atbilst Iepirkuma dokumentos izvirzītajām prasībām, kas tika vērtēts, izvēloties piedāvājumu atbilstoši Iepirkuma dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem.
4.2. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Pakalpojuma daļas vērtība ir 10 000,00 euro (desmit tūkstoši euro un 00 centi) vai lielāka, vai jauna apakšuzņēmēja iesaistīšanu, kura veicamā Pakalpojuma daļa plānota 10 000,00 euro (desmit tūkstoši euro un 00 centi) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Pakalpojuma daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana.
4.3. Pasūtītājs nepiekrīt Izpildītāja piedāvājumā norādīto apakšuzņēmēju nomaiņai, ja pastāv kāds no šādiem nosacījumiem:
4.3.1. Izpildītāja  piedāvātais apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja apakšuzņēmēju;
4.3.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
4.3.3. piedāvātais apakšuzņēmējs, kura izpildāmo darbu vērtība ir vismaz 10 000 euro (desmit tūkstoši euro) bez PVN, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
4.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
4.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
4.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 5.3. apakšpunktu veic uz attiecīgā lēmuma pieņemšanas dienu.

5. IZMAIŅAS LĪGUMĀ, TĀ DARBĪBAS IZBEIGŠANA 
5.1.  Līdzēji ir tiesīgi izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), ievērojot Publisko iepirkumu likuma 61.panta prasības, un ja veiktie grozījumi atbilst kaut vienam no šādiem gadījumiem:
5.1.1. grozījumi ir nebūtiski;
5.1.2. grozījumi ir būtiski, un tie ir paredzēti Līgumā;
5.1.3. grozījumi tiek izdarīti Līguma 6.4.punktā minētajā gadījumā neatkarīgi no tā, vai tie ir būtiski vai nebūtiski. 
5.2. Līguma grozījumi ir būtiski jebkurā no šādiem gadījumiem:
5.2.1. grozītie Līguma noteikumi, ja tie būtu bijuši paredzēti Iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli Iepirkumā;
5.2.2. Līgumā ietver papildu pakalpojumus vai piegādes, ko neparedz sākotnēji noslēgtais Līgums;
5.2.3. Iepirkumā izraudzīto pretendentu (Izpildītāja ) aizstāj ar citu izpildītāju.
5.3.  Būtiski Līguma grozījumi ir pieļaujami šādos gadījumos:
5.3.1. Iepirkuma dokumenti un Līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem Līguma izpildes aspektiem;
5.3.2. Pasūtītājam ir nepieciešami papildu pakalpojumi vai piegādes, kas nebija iekļauti sākotnējā Iepirkumā, un izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā Iepirkumā iegādāto aprīkojumu vai iekārtām, vai izpildītāja maiņa radītu ievērojamas grūtības, nepārsniedzot Publisko iepirkumu likuma 61.panta ceturtajā daļā noteikto apmēru secīgi veiktajiem grozījumiem;
5.3.3. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, nepārsniedzot Publisko iepirkumu likuma 61.panta ceturtajā daļā noteikto apmēru secīgi veiktajiem grozījumiem;
5.3.4. Iepirkumā izraudzīto pretendentu (Izpildītāju) aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis izpildītājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkuma likuma 42.panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai Iepirkuma dokumentos.
5.4.  Līguma izpildes laikā var tikt veikti grozījumi saskaņā ar Publisko iepirkumu likuma 61.panta piektās daļas nosacījumiem, nepārsniedzot 10 (desmit) % no sākotnējās Līgumcenas, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
5.5.  Izpildītājam ir tiesības vienpusēji izbeigt Līgumu, ja:
5.5.1. Pasūtītājs aizkavē maksājumus vairāk kā 30 (trīsdesmit) dienas;
5.5.2.    Pasūtītājs nepilda citas Līgumā noteiktās saistības.
5.6.  Izpildītājam nav tiesības Līguma izpildes laikā Preci aizstāt kādu no precēm ar ekvivalentu preci, kas atbilst tehniskajā specifikācijā izvirzītajām minimālajām prasībām, kā arī nepārsniedz sākotnēji piedāvātās preces cenu, gadījumā, ja kāda no precēm tirgū nav pieejama vai iestājušies neparedzēti apstākļi, un Izpildītājs to dokumentāli apliecina.  Jo jebkāda ar Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem. 
5.7.  Pasūtītājam ir tiesības vienpusēji izbeigt Līgumu ja:
5.7.1. Izpildītājs kļūst maksātnespējīgs, bankrotē, tā darbība ir apturēta vai pārtraukta; 
5.7.2. Izpildītājam ir uzsākts tiesiskās aizsardzības process;
5.7.3. Izpildītājs neizgatavo, nepiegādā Preci Līgumā norādītajā termiņā;
5.7.4. Izpildītājs izgatavo, piegādā neatbilstošu vai nekvalitatīvu Preci;
5.7.5. Izpildītājs nepilda vai nepienācīgi pilda kādu citu no Līguma nosacījumiem;
5.7.6. Izpildītājs, iesniedzot dokumentus saskaņā ar Iepirkuma nolikumu Iepirkuma 
     komisijai, ir sniedzis nepatiesu informāciju;
5.7.7.    konstatēts, ka Līguma izpildē tiek izmantotas Krievijas Federācijas un  
     Baltkrievijas Republikas izcelsmes preces un pakalpojumi
5.7.8. Līgumu nav iespējams izpildīt tādēļ, ka Līguma izpildes laikā ir piemērotas 
     starptautiskās vai nacionālās sankcijas vai būtiskas finanšu un kapitāla tirgus
     intereses ietekmējošas ES vai Ziemeļatlantijas Līguma organizācijas dalībvalsts
     noteiktās sankcijas.
5.8.  Pasūtītājam ir tiesības vienpusēji atkāpties no Līguma, nosūtot Izpildītājam rakstisku paziņojumu Līgumā noteiktajā kārtībā, Publisko iepirkumu likuma 64.panta pirmajā daļā noteiktajos gadījumos.
6. STRĪDU RISINĀŠANAS KĀRTĪBA
Visi strīdi, nesaskaņas vai prasības, kas izriet no Līguma, risināmi sarunu ceļā, bet, ja tas nav iespējams, izšķirami Latvijas Republikas tiesā.
7. NEPĀRVARAMA VARA
7.1.  Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
7.2.  Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Līdzējs netiek atbrīvots no Līguma saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.
7.3.  Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.

8. DATU AIZSARDZĪBA
8.1. Fizisko personu datus Līdzējiem ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
8.2. Līdzēji apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
8.3. Ja Līdzēji datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
8.4. Līdzēji nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Līdzējiem rodas pienākums no otra Līdzēja iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Līdzēju, ja vien normatīvie akti to neparedz vai neaizliedz.
8.5. Pēc otra Līdzēja vai datu subjekta pieprasījuma, ja tas iespējams, iznīcina no otra Līdzēja iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
8.6. Līdzēji apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otram Līdzējam, par to, ka tās personas dati tiek apstrādāti šādam nolūkam, kā arī informēt par otra Līdzēja nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgā Līdzēja, lai iegūtu papildu informāciju vai īstenotu savas kā datu subjekta tiesības.
8.7. Katrs no Līdzējiem patstāvīgi ir atbildīgs Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Līdzēja atbildība, Līdzējam jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
8.8. Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.

9. CITI NOTEIKUMI
9.1. Līgums ir saistošs Līdzējiem, kā arī visām trešajām personām, kas likumīgi pārņem viņu tiesības un pienākumus. 
9.2. Visos jautājumos, kas nav atrunāti Līgumā, Līdzēji vadās no Publisko iepirkuma likuma prasībām, Piedāvājuma un Latvijas Republikā spēkā esošajiem citiem normatīvajiem aktiem.
9.3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
9.4. Pasūtītāja pilnvarotais pārstāvis Līguma izpildes laikā ir ____________________________________________________, tālrunis _________________, e-pasts ___________________________.
9.5. Izpildītāja pilnvarotais pārstāvis Līguma izpildes laikā ir  ______________________________, tālrunis ______________, e-pasts  ____________________. 
9.6. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preces pieņemšanas un nodošanas organizēšanu, Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, saskaņošanu un nodošanu apmaksai, defekta akta parakstīšanu.
9.7. Pilnvaroto pārstāvju vai rekvizītu maiņas gadījumā Līdzēji apņemas par to rakstiski paziņot otram Līdzējam 5 (piecu) darba dienu laikā no izmaiņu iestāšanās dienas.
9.8. Līgums sagatavots un parakstīts elektroniska dokumenta veidā, ko katrs no Līdzējiem glabā savā lietvedībā elektroniskā dokumenta formā. 
9.9. Līgumam ir 1 (viens) pielikums – “Tehniskā specifikācija/Tehniskais piedāvājums”, kas ir Līguma neatņemama sastāvdaļa.

10. LĪDZĒJU REKVIZĪTI UN PARAKSTI
	Pasūtītājs
	Izpildītājs

	Jelgavas valstspilsētas pašvaldības iestāde
“Centrālā pārvalde”
Lielā iela 11, Jelgava, LV-3001
Reģ. Nr. 90000042516
A/s „SEB Banka” 
Konta Nr. LV44 UNLA 0008010130906
	 _____________________________ 
Adrese________________________ 
Reģ. Nr._______________________
Banka_________________________
Konts_________________________


	
________________________
	
______________________

	                       (Vārds, uzvārds)
	(Vārds, uzvārds)



ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

7
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
